III Ruta de la Tapa Solidària
19 de octubre de 2021

L’Associació pel Voluntariat l’ElianaVol ha organitzat, en col·laboració amb l'Ajuntament i més d'una dotzena d'establiments locals, la tercera edició de la Ruta de la Tapa Solidària. Enguany tindrà lloc del dijous 21 al diumenge 24 d'octubre i, com en altres anys, el donatiu inclourà tapa i beguda per tan sols tres euros.

Els beneficis obtinguts per l'entitat en el marc d'aquesta iniciativa es destinaran íntegrament a la campanya d'ajuda a campaments de persones refugiades, a través de RED SOS Refugiados.

Els tiquets es podran adquirir de manera anticipada en l'herboristeria Herbasana, papereria Montaner, quiosc El Mercat, i l'editorial Pasionporloslibros. També es podran recollir el divendres, dissabte i diumenge, de 12 a 14 i de 19 a 21 hores, en la Plaça del País Valencià.

Els establiments participants en aquesta edició són Café de Lidora, Cafeteria i forn Comes, Cafeteria Lluna, Celta, Da K Blar, Eleven Bistro, El Lloro de Oro, La Ermita, Pizzaonna, Plaerdemavida, Restaurant l'Eliana, Tastavi, Trenca-dish i Ultramarinos Pope.

La regidora de Cooperació i Voluntariat, Cristina Díaz, ha convidat a elianers i elianeres a participar en la iniciativa solidària i a gaudir de la millor gastronomia local.